  Анжелика Тихонова корреспондент Удмуртиын 11-тӥ тулыспалысен 17-тӥ тулыспалозь 19 сюрс 818 адями паласькись лек вирус инфекциен висьыны усиз. Со сярысь Роспотребнадзорлэн элькунъя управлениезлэн пресс-службаез ивортэ. Ижкарын эмъюртъёсы 9 сюрс 522 адями вазиськиз. Висисьёслэн лыдзы эпидеми гожлэсь вылӥын Каракулино, Эгра, Дэбес, Юкаменск, Глаз, Камбарка ёросъёсын но Сарапул, Вотка но Можга каръёсын пусъемын. Эпидеми вакыт кутскем дырысен кынман висёнъёсын вазиськемъёслэн 1 сюрс 258 пробаоссы лабораториосын эскеремын вал. Соослэн йылпумъянъёссыя 146 учырын А грипп шараямын. Грипп но паласькись лек вирус инфекци вӧлмонэз алон понна кылем арняе Ижкарысь вань школаосты карантинэ ворсаллязы. Озьы ик Вотка, Грак, Эгра, Кез, Можга ёросъёсысь но Вотка карысь 7 школаосы пиналъёс ӧз ветлэ. Быдэсак ворсамын вал Эгра, Кияса, Красногорск, Сарапул, Ува ёросъёсысь но Сарапулысь 9 нылпи садъёс.  Тегъёс: Ижкар Роспотребнадзор Удмуртия грипп Тазалык тазалыкезутён  